Blytung Chelsea-start for Benitez
Etter to målløse kamper så det ut til å løsne da landsmennene Fernando Torres og Juan Mata skaffet laget 1-0-ledelse etter et fint angrep. Benitez var faktisk selv involvert med et hælspark i forkant av innkastet i oppbygningen. Men etter hvilen tok det av fra hjemmelagets side på Upton Park, og sammen med fansen ga de Rafael Benitez nok en tung dag på jobben. Carlton Cole hang på skuldrene til Branislav Ivanovic da han headet inn utligningen, men dommeren tok aldri opp fløyten. - Jeg mener det skulle vært et frispark, men jeg vil ikke bruke det som en unnskyldning, sa Benitez etter kampen ifølge BBC. Innbytter Mohamed Diame spilte en strålende omgang, og det var helt fortjent at nettopp han ble matchvinner med 2-1-målet, etter at Cole hadde vært sterk i feltet og lagt tilbake. På overtid kontret Modibo Maiga og Matthew Taylor inn det siste målet etter en håpløs pasning av Ashley Cole. - Når man slipper inn mål er det som oftes fordi man gjør en feil. Vi må fortsette å jobbe for å forbedre oss, sa Chelsea-sjefen. - Vi må bli mer kyniske. Vi hadde ballen nok og vi hadde nok muligheter. Men vi må sette sjasene våre.
(West Ham - Chelsea 3-1) Med en strålende andreomgang sørget West Ham for at starten Rafael Benitez har fått i Chelsea neppe kunne vært verre.